Diari Oficial de la Generalitat Valenciana


Sumari del DOGV 6812, del 06-07-2012 (2012/6624)

Notificació d'informació prèvia en relació amb l'inici del procediment de regularització o d'extinció de la Fundació Carolina Sanchis (València, carrer Sorní).
---------------------------------------------------------------------------------------------------------------------------------------------------------------

### Dades del document

Número de DOGV
:   6812

Data del DOGV
:   06-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6624


Organisme emissor
:   Conselleria de Justícia i Benestar Social

Tipus de document
:   Anunci

Notificació d'informació prèvia en relació amb l'inici del procediment de regularització o d'extinció de la Fundació Carolina Sanchis (València, carrer Sorní).  
 [2012/6624]  
Per mitjà de l'Acord d'11 d'abril de 2012, de la Secretaria Autonòmica de Justícia, s'ha disposat l'obertura d'un període d'informació prèvia en relació amb els punts que s'exposen a continuació.  
A la vista de les dades que es troben en el Registre de Fundacions de la Comunitat Valenciana, es desprén que la Fundació Carolina Sanchis no ha presentat comptes anuals des de la seua constitució. Així mateix, no hi ha constància del funcionament de la Fundació ni del compliment dels seus fins fundacionals, a la qual cosa està obligada per les disposicions legals en la matèria: la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol, i la Llei 50/2002, de 26 de desembre, de Fundacions.  
Tampoc consta sol·licitud ni documentació acreditativa que puguen justificar, si és el cas, les circumstàncies ressenyades anteriorment, perquè la Fundació es trobe immersa en algun procediment de modificació estatutària, fusió o extinció.  
Estes omissions, que afecten el funcionament del Registre de Fundacions, fan procedent que eixe Patronat inicie els tràmits necessaris per a regularitzar la situació de la fundació o, si és procedent, a sol·licitar-ne l'extinció d'acord amb allò que establix la normativa; el Protectorat pot, si no n'hi ha, instar la corresponent resolució judicial d'extinció.  
  
No s'ha pogut efectuar la notificació personal d'este acte administratiu i, per tant, és procedent publicar-lo en el Diari Oficial de la Comunitat Valenciana i en el tauler d'edictes de l'ajuntament del seu últim domicili, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la indicació que a l'efecte del seu coneixement íntegre i constància l'interessat es pot personar, en el termini de 10 dies comptadors des de l'endemà de la publicació d'este anunci en el Diari Oficial de la Comunitat Valenciana o de l'exposició en el tauler d'edictes de l'ajuntament corresponent, al Servici d'Entitats Jurídiques de la Conselleria de Justícia i Benestar Social, plaça de Sant Nicolau, número 2, de València.   
  
Així mateix, es concedix un termini de 15 dies, comptadors des de l'endemà d'esta publicació o de la personació, si és el cas, perquè d'acord amb l'article 84 de la Llei de Règim Jurídic de les Administracions Públiques i del Procediment Administratiu Comú puga al·legar i presentar els documents o les justificacions que es consideren convenients.  
  
Interessat: José Colomer Ibáñez.  
Últim domicili conegut: carrer de Sorní, número 26, València (46681).  
Acte: informació prèvia en relació amb l'inici del procediment de regularització registral o d'extinció de la Fundació.  
  
València, 28 de maig de 2012.- El secretari autonòmic de Justícia: Antonio Gastaldi Mateo.